הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 164, 2018-03-07 10:00

רחל עזריה: בוקר טוב, אני שמחה לפתוח את הדיון שחיכינו לו הרבה זמן, אני חייבת לומר, היה פה רצון הדדי לסגור את החוק.

רחל עזריה: אני מבינה שיש לכם סיכומים.

יואל חסון: כן.

רחל עזריה: אז בוא תספר לנו.

יואל חסון: אנחנו הסכמנו עם האוצר שהחוק יהיה כפי שהוא, רק במקום שלושה שבועות כרגע שבועיים.

רחל עזריה: כן, שזה כאילו השבוע שאני העברתי ועכשיו אתה מעביר שבוע נוסף לתאומים.

<ענת מימון: שמתוך שלושה השבועות שיש לאישה, אז בן הזוג יוכל לממש שבועיים.

רחל עזריה: כי מה יש היום לתאומים?

<ענת מימון: היום בגין כל ילד נוסף שנולד החל מהילד השני יש אפשרות לקחת שלושה שבועות נוספים על היולדת.

רחל עזריה: שלושה שבועות?

רחל עזריה: חשבתי שזה שבועיים נוספים.

<ענת מימון: לא, שלושה שבועות.

<קריאה: ומתוכם שבעה ימים - - -

רחל עזריה: מעולה.

רחל עזריה: אז שבועיים, זה מה שסגרתם?

יואל חסון: אז עכשיו במקום שלושה שבועות שכתוב בחוק זה יהיה שבועיים.

<ענת מימון: לגבי בן הזוג, לגבי היולדת אנחנו לא נוגעים.

יואל חסון: לגבי בן הזוג.

יואל חסון: וחשוב להגיד, באוצר גם נאמר שלקראת שנייה ושלישית נעלה לשולחן עוד פעם את האופציה של שלושה שבועות.

רחל עזריה: התייחסויות?

<ענת מימון: אני אקריא את זה בנוסח.

<קריאה: בן הזוג יוכל לצאת שבועיים במקום שלושה, כולל השבוע של ילד אחד.

רחל עזריה: לא, יש שבוע גם בשיטה שלך היום ובעצם מוסיפים עוד שבועיים.

<מולוגטה מהרי: שבוע, כי השבוע ממילא קיים.

יואל חסון: לא, שבועיים.

יואל חסון: מוסיפים עוד שבועיים שהוא ייקח במקום האישה.

<ענת מימון: אני אקריא את זה בנוסח ואז זה אולי יהיה יותר ברור.

<מולוגטה מהרי: גם בלידה של ילד אחד כיום יכול גבר לקחת שבוע, עכשיו אתם מוסיפים עוד שבוע.

רחל עזריה: עוד שבועיים.

יואל חסון: עוד שבועיים, במקום האישה.

<מולוגטה מהרי: כן, גם היום זה במקום האישה.

<מולוגטה מהרי: אני אומר, גם בלידה של אחד יש שבוע, אז מוסיפים רק שבוע.

רחל עזריה: יש פה את המשרדים הממשלתיים?

<אריאלה מלכה: כן, יש פה את כל המשרדים.

<מולוגטה מהרי: אז מתייחסים אל זה אחרת?

<מולוגטה מהרי: הוא מקבל את השבוע?

<אריאלה מלכה: רק שנייה, גברתי, רצו התאחדות התעשיינים לדבר ונציבות שירות המדינה.

רחל עזריה: אין בעיה.

<מוריה ברבי: בוקר טוב.

<מוריה ברבי: אני מהתאחדות התעשיינים.

<מוריה ברבי: אני אקדים ואומר שאנחנו תומכים בהצעה וברציונל שלה לקדם הורות שוויונית.

<מוריה ברבי: יחד עם זאת, כפי שהערנו גם בדיון הקודם, חשוב לנו להסדיר את סוגיית ההודעה המוקדמת למעסיק.

<מוריה ברבי: היום יש לנו בתקנות שגבר שיוצא לתקופת לידה חלקית עליו להודיע 30 יום מראש, זה אותו רציונל, לכן נראה לנו שצריך להוסיף גם את ה - - -

יואל חסון: נדון בזה בקריאה שנייה ושלישית, כי אנחנו לא יודעים עדיין אם זה שבועיים או שלושה ויש בזה הבדל.

<מוריה ברבי: אבל מכל מקום חשוב לי לציין את החשיבות של ההודעה המוקדמת גם בנסיבות הללו כאשר מתווספים עוד שבועיים.

רחל עזריה: שמה?

<מוריה ברבי: חשיבות של הודעה מוקדמת למעסיק, כדי שהמעסיק יוכל להיערך להיעדרות העובד.

רחל עזריה: כן, הבנתי.

רחל עזריה: מה עשינו בשבוע?

<ענת מימון: אין הודעה מוקדמת.

רחל עזריה: ואתה אומר שזה מתארך.

רחל עזריה: אוקיי.

יואל חסון: למה אני מציע לקריאה שנייה ושלישית?

יואל חסון: יש הבדל בין שבועיים לשלושה שבועות.

<מאירה בסוק: ומה עם הפיצול שגם היה לא ברור בישיבה הקודמת?

<ענת מימון: זה גם נושא שאמרנו שיהיה בשנייה ושלישית.

<ענת מימון: שוב, זה גם תלוי אם זה שבועיים או שלושה, ככל שזה שלושה יש יותר חשיבות לפצל את השבועות.

<ענת מימון: אם זה שבועיים זה כבר פחות - - -

<חנן פוטרמן: שלושה שבועות סך הכול, שבוע ועוד שבועיים, נכון?

<ענת מימון: שבועיים מתוך שלושה השבועות האמורים.

<חנן פוטרמן: לא, במידה שמדובר בלידה רב עוברית, שלושה ילדים, אז זה השבוע שמגיע בכל מקרה ועוד שבועיים.

<חנן פוטרמן: אותו דבר.

יואל חסון: בחוק בדיוק במקום שלושה שבועות שבועיים.

יואל חסון: זה מה שכתוב.

<ענת מימון: לא, כתוב 'שלושת השבועות האמורים', אז יכול להיות שדווקא הפרשנות היא שילד שלישי ורביעי היא גם שבועיים, מתוך השלושה שיש לאישה הוא יוכל לקחת שבועיים ואם האישה מקבלת שלושה ושלושה הוא יוכל שבועיים ושבועיים.

<חנן פוטרמן: אז זה ארבעה שבועות, בגלל זה כדאי להבהיר שאנחנו מדברים על שבועיים או שלושה במידה של שלושה.

רחל עזריה: מה זה?

<ענת מימון: אני אסביר את השאלה.

<ענת מימון: כשנולדים תאומים האישה מקבלת שלושה שבועות נוספים מעבר ל-15 השבועות שהיא זכאית היום והנוסח היום יגיד ששבועיים מתוך אותם שלושה שבועות בן הזוג יוכל לממש אותם.

<ענת מימון: השאלה היא, כשיש לידה של שלישייה ורביעייה, האישה מקבלת על כל ילד נוסף שלושה שבועות וכשהנוסח אומר שבועיים מתוך 'שלושת השבועות האמורים' הכוונה שזה שבועיים מתוך כל אחד משלושת השבועות, כלומר אם זה חמישייה אז זה שבועיים שבועיים שבועיים.

<חנן פוטרמן: השאלה אם זו הייתה ההסכמה עם האוצר גם?

<ענת מימון: לא דיברנו על לידות של שלישייה ורביעייה.

רחל עזריה: סליחה, מי אתם?

<חנן פוטרמן: המוסד לביטוח לאומי.

<ענת מימון: לכן אני אומרת, מבחינתנו הנוסח הוא בסדר.

יואל חסון: הנוסח הוא בסדר, לקראת שנייה ושלישית נדון יותר לפרטי פרטים.

רחל עזריה: אני רוצה לוודא את זה.

רחל עזריה: יש עוד התייחסויות?

רחל עזריה: זהו?

רחל עזריה: כולם מיצו את זה?

<אריאלה מלכה: נציבות שירות המדינה, רצית לדבר.

<מולוגטה מהרי: כן, דווקא בניגוד להתאחדות התעשיינים אני חושב שצריך להגמיש את זה.

<מולוגטה מהרי: אם אנחנו רוצים להוביל להורות שוויונית צריך להגמיש את הקריטריונים, ההודעה המוקדמת, כי מדובר בילדים קטנים שהם חולים היום, מחר, ולא יודעים לתכנן את זה.

<מולוגטה מהרי: לכן הגמישות תאפשר יותר שיתוף.

<מולוגטה מהרי: זו ההתייחסות שלי.

רחל עזריה: והפיצול, גם מבחינתך?

<מולוגטה מהרי: הפיצול בסדר.

<מולוגטה מהרי: הפיצול, נקבל את זה.

<מוריה ברבי: סליחה, לא הבנתי למה אין מקום לתת הודעה מוקדמת, כלומר למה לעשות הבחנה?

<מולוגטה מהרי: כי הילדים, הם חולים היום והאישה בדיוק צריכה אותו בזמן שהיא לא יכולה לתפקד.

<מוריה ברבי: לא, אין בעיה, לצאת הוא ייצא.

<מוריה ברבי: אגב, בתקנות הקיימות כתוב שאם נבצר מהעובד להודיע במועד למעסיק בנסיבות כאלה אז שיודיע מתי שהוא יכול.

<מוריה ברבי: לכן - - -

<מולוגטה מהרי: אבל עדיין הוא נתון לחסדיו של המעסיק ולא תהיה לו את האפשרות - - -

<מוריה ברבי: לא, הוא לא נתון לחסדיו, הזכות נתונה לו, היא מעוגנת בחוק.

<מולוגטה מהרי: אם היא נתונה אז אין בעיה, אז שתאפשרי את זה, רק שיהיה - - -

<מוריה ברבי: מאפשרים לגמרי, אנחנו רק רוצים לדעת מראש כדי להיערך מבחינת מצבת כוח האדם.

<מוריה ברבי: יש פה היעדרות שהיא בכל זאת - - -

<קריאה: שבועיים.

<מוריה ברבי: שבועיים פלוס שבוע, אדם נעדר שלושה שבועות, צריכה להיות איזה שהיא הודעה מוקדמת סבירה.

<ענת מימון: לא אמרנו שלא, אמרנו שנבחן איך והאם ההודעה הזו גם מחייבת, כלומר אם הוא לא מצליח למסור את ההודעה באמת אז צריך יהיה לקבוע הוראות.

<ענת מימון: נבחן את זה.

<מוריה ברבי: כן, כפי שהיום יש, אם נבצר ממנו אז - - -

<ענת מימון: בסדר.

<תמר מתתיהו: השאלה אם הוועדה הזאת גם תדון בחופשת לידה, לא חופשה, קוראים לזה תקופת הורות.

רחל עזריה: תקופת לידה והורות.

<תמר מתתיהו: האם היא תדון במשהו יותר ארוך?

<תמר מתתיהו: או שכרגע בשלב הזה בכלל לא עלה?

רחל עזריה: זה היה, הארכנו.

<תמר מתתיהו: לא, בכלל, להאריך, לא לשלושה חודשים, אלא לחצי שנה או דברים כאלה.

<תמר מתתיהו: אם יש בכלל סיכוי.

רחל עזריה: כן, לשנתיים.

רחל עזריה: סתם.

רחל עזריה: לא, זה לא רלוונטי.

רחל עזריה: אנחנו הארכנו בשבוע, כל שבוע נוסף עולה רבע מיליארד שקל.

רחל עזריה: אז הארכנו בשבוע, הארכתי, זה היה חוק שעשיתי לפני כמעט שנה וגם הוספנו אפשרות שהגבר ייקח שבוע במקביל לאישה ויש נתונים.

רחל עזריה: אנחנו רצינו לעשות את הדיון לפני סוף המושב.

<אסתר נמרודי: כן, יש נתונים.

<אסתר נמרודי: סך הכול ניצלו מיוני, החוק שלך נכנס ביוני אז זה גדל במשהו כמו קרוב ל - - - גברים שניצלו.

רחל עזריה: זה כאילו גדל פי שניים בחצי השנה הזו.

רחל עזריה: היו ממש מעט וזה גדל פי שניים, זה ממש משמעותי.

<אסתר נמרודי: יש כאלה שניצלו גם - - -

רחל עזריה: כן, מותר מה שרוצים.

רחל עזריה: ה-200 גברים ניצלו שבעה שבועות?

<אסתר נמרודי: 236 גברים ניצלו שבעה שבועות - - -

<קריאה: כמה זה באחוזים?

רחל עזריה: לא, זה כלום.

רחל עזריה: אבל היה לנו, היינו תקועים, לא הצלחנו לעבור את ה-500 לשנה.

רחל עזריה: שנים היינו ב-500 וגם טענו שהרבה זה להט"בים, כי זה היה ממש כאילו בבודדת, ומאז שהחוק עבר, הוא עבר לפני חצי שנה, אז זה גדל ל-500 בחצי שנה.

רחל עזריה: נכון?

רחל עזריה: זה מה שזה גדל?

יואל חסון: נדב, בוא תגיד - - -

רחל עזריה: בוא נסגור עניינים.

<מאירה בסוק: אפשר לשאול שאלה?

רחל עזריה: כן.

<מאירה בסוק: כמובן שאנחנו בעד החוק, השאלה היחידה, אנחנו מדברים פה על זה שגבר יכול לקחת את שלושה השבועות האלה מהתחלה או שמשישה שבועות אחרי?

רחל עזריה: לא, מהתחלה.

רחל עזריה: מיום הלידה, זה כבר שינינו, זה בהמשך לשינוי הקודם.

<מאירה בסוק: זה מאוד חשוב.

רחל עזריה: לאט לאט אנחנו משנים את החוק.

רחל עזריה: זה בסדר, זה כבר עשינו.

יואל חסון: נציג הקופה, אנחנו דיברנו, החוק כפי שהוא, במקום שלושה שבועות שבועיים.

<נדב שיינברגר: יורד מה-17 ל-16.

<ענת מימון: למה 17? 18.

<קריאה: 18, תאומים זה 18.

<נדב שיינברגר: כן, הוסיפו שבוע למה שהיה לפני.

רחל עזריה: הוא אומר שהוסיפו שבועיים, היה אמור להיות שלושה שבועות.

<קריאה: בתאומים.

רחל עזריה: הוא היה אמור להיות שלושה שבועות והפשרה הייתה שבועיים.

רחל עזריה: זה מה שיואל אומר.

<נדב שיינברגר: ועכשיו - - -

רחל עזריה: לא, היה אמור להיות ארבעה שבועות.

רחל עזריה: השבוע בכל מקרה, עכשיו היה אמור להיות עוד שלושה שבועות.

רחל עזריה: אני חשבתי שזה שבועיים לתאומים, מסתבר שזה שלושה שבועות.

רחל עזריה: על כל ילד האישה מקבלת שלושה שבועות.

רחל עזריה: אז במקום להוסיף שלושה שבועות אנחנו נוסיף עוד שבועיים.

<ענת מימון: לא, מוסיפים שלושה, אבל מתוכם בן הזוג יכול לקחת שבועיים.

רחל עזריה: לא, אל תבלבלו.

רחל עזריה: על כל לידה של ילד נוסף האישה מקבלת עוד שלושה שבועות.

רחל עזריה: שבועיים יכול לקחת האבא.

<נדב שיינברגר: שבוע אחד הוא על החשבון של השבוע של אז?

רחל עזריה: של אז, כן.

<נדב שיינברגר: כלומר בפועל מוסיפים עוד שבוע?

רחל עזריה: עוד שבועיים.

יואל חסון: סיכמנו, שבועיים.

יואל חסון: כי זה שבוע - - -

<קריאה: הם לא מבינים את זה בכלל, הם חושבים שאולי זה עוד תוספת של כסף.

רחל עזריה: אז בואו, אני עוצרת את הדיון לחמש דקות.

רחל עזריה: הדיון התחדש.

רחל עזריה: אנחנו רוצים לסגור.

<ענת מימון: אני רק רוצה לקרוא את הסעיף הזה.

<ענת מימון: הקראנו את הנוסח בישיבה הקודמת, אני מקריאה את הסעיף שיש בו שינוי, "בחוק עבודת נשים התשי"ד-1954 בסעיף 6(ג) בסופו יבוא 'לעניין סעיף זה, בלי לגרוע מכל דין, עובד שבת זוגו ילדה בלידה אחת יותר מילד אחד יהיה רשאי לממש שבועיים מתוך שלושת השבועות האמורים לצורך טיפול בילדו במקום בת זוגו ובהסכמתה, מתוך תקופת הלידה וההורות של בת הזוג, החל מיום הלידה ואילך ובלבד שהתקופה למימוש לא תפחת משבעה ימים רצופים'.

<ענת מימון: " ולשנייה שלישית נדון בשאלת ההודעה למעסיק ובאפשרות לפצל.

<ענת מימון: והשאר כמו שהקראנו בפעם הקודמת כשאני מדגישה שהתחילה זה ב-1 בחודש שלאחר תום חודשיים מיום פרסומו והוא יחול על לידות - - -

רחל עזריה: חודשיים?

<ענת מימון: זה מה שהם ביקשו וזה הוסכם כבר.

רחל עזריה: נכון, ביטוח לאומי, אתם ביקשתם.

רחל עזריה: נכון.

רחל עזריה: מי בעד הצעת חוק עבודת נשים (תיקון - תקופת לידה והורות לבן זוג של עובדת שילדה יותר מילד אחד), התשע"ח-2017, מי בעד הצעת החוק בנוסח הוועדה?

רחל עזריה: מי נגד?

רחל עזריה: אין, מי נמנע?

רחל עזריה: אין.

רחל עזריה: בעד – רוב

רחל עזריה: נמנעים – אין

יואל חסון: בשעה טובה.

יואל חסון: תודה רבה לכולכם.

רחל עזריה: תודה רבה.